Міжнародны інстытут кіравання і прадпрымальніцтва

Міжнародны інстытут кіравання і прадпрымальніцтва — беларуская прыватная вышэйшая навучальная ўстанова, якая знаходзіцца ў Мінску. Асноўныя дасягненні і структура Заснаваны ў 1993 годзе як Прыватны інстытут кіравання і прадпрымальніцтва. У 2022 годзе інстытут быў набыты кітайскім інвестарам і ў сакавіку 2023 года змяніў назву на Міжнародны інстытут кіравання і прадпрымальніцтва. Падрыхтаваў больш за 20 тыс. юрыстаў і эканамістаў. У 2001 годзе пры інстытуце пачала дзейнічаць аспірантура, а з 2009 года — магістратура. Як мінімум двойчы пра Інстутут рабілі рэпартажы СМІ. У інстытуце дзейнічаюць 3 факультэты — эканамічны, юрыдычны і, з 2013 года, факультэт павышэння кваліфікацыі і перападрыхтоўкі. Вучэльня рыхтуе спецыялістаў з вышэйшай адукацыяй па такіх спецыяльнасцях як: «Менеджмент», «Эканоміка і кіраванне на прадпрыемстве», «Бухгалтарскі ўлік, аналіз і аўдыт», «Фінансы і крэдыт», «Сусветная эканоміка», «Правазнаўства». Факультэты Эканамічны; Юрыдычны; Падвышэння кваліфікацыі і перападрыхтоўкі. Рэктары Валерый Якаўлевіч Кожар (1993—2013) Юрый Іванавіч Міксюк (2013—2020) Мікалай Георгіевіч Сіняк (2020—2023) Аляксандр Рымавіч Цыганаў (з 23 снежня 2024) Цікавыя факты У навучальна-метадычным аддзеле Інстытута працавала Наталля Максімчук, якая 3 ліпеня 2019 года стала адзінай ахвярай «Крывавага салюту», а раней ледзь не патрапіла пад выбух у мінскім метрапалітэне ў 2011 г. У пастанове калегіі Мінадукацыі РБ № 1 ад 19.01.2024 было узгадана: "У шэрагу устаноў адукацыі прыватнай формы ўласнасці не забяспечваюцца неабходныя ўмовы дзейнасці моладзевых грамадскіх аб'яднянняў", сярод гэтых устаноў быў узгаданы МІКП. Зноскі Спасылкі Афіцыйны сайт Інстытута Архівавана 9 мая 2017. (рус.) Старонка ІКП на сайце kudapostupat.by (рус.) Старонка ІКП на Адукар (рус.)